סדנה למנהיגים ומובילים חברתיים המוכנים לפגוש את עצמם, את עולמם הפנימי, להירפא, לשחרר, להתעורר, ולהעביר את החיים האלה במימוש, הגשמה ושמחה בכל תחומי חייהם.
בסדנה אנו נפגוש רגשית, חוויתית ומנטלית מקומות לא נעימים שקיימים בתוכנו, נלמד לאהוב את הכאבים והתחושות הבלתי נעימות, ונאפשר, שינוי עומק, ריפוי, יציבות רגשית, ביטחון עצמי, תמימות, חוכמה, התעוררות, תשוקה, ביטוי היצירה וחופש לילד הפנימי.
כאשר אנו פוגשים את החושך הגדול, את הריק, נושמים אל תוכו, אנו מגלים כי הוא רק דימיון משעשע שאנו נתנו לו יתר כבוד במחשבה.
על ידי המפגש החוויתי עימו במהלך הסדנה אנו נבין ונכיר אותו על בוריו, נכנס לשורשי מערכת הפעלתו וניכנס לכושר איתן ויציב כיצד לנתבו מחוץ לחיינו.
לאחר שהזדככנו, ניתן לאור אינסוף (הבריאה) לפעום דרך ליבנו ובכך נאפשר לתקופה של תור זהב, שגשוג, שמחה, בתחומי הקריירה, מערכות היחסים, הבריאות והזוגיות להיות בשגרת חיינו, בחיוך פנימי וענווה.
סדנת מנהיגות הפנימית היא תהליך אישי בתוך קבוצה של אנשי לב טהור חכם ורגיש, אשר יחד ניצור אווירה מאפשרת, נטולת שיפוטיות, חמימה וביתית, מקבלת, אוהבת, בה מותר להיות, מתוך כבוד הדדי, התומכת ומכוונת כל אחד להעז לגדול, ולהוציא את אורו לעולם במלוא העוצמה.
כל שותף החש קריאה להיות חלק מהמעגל יהיה מושפע ומשפיע, המפגשים יעודדו ביטוי אישי, ויחד ניצור חיבור ללבבות אשר יחזקו הביטחון במי שאנחנו, ויתנו גושפנקא לכל אחד לבטא את עצמו בחיי היום יום.
במפגשים יוענקו שפע של כלים, ומדיטציות מוקלטות לתרגול, שימוש והעלאת התדר.
בכל מפגש יתקיימו תקשורים רבים אשר יעשירו את חוכמתנו ויעניקו מבט מרחיב על היבטי חיינו.
הסדנה מכוונת ליצירת קפיצת התפתחותית משמעותית שטרם הכרנו לכל שותף, וכל אדם שייקח חלק בתהליך.
במפגש זה אנו נבנה תשתית אישית וקבוצתית למהלך הסדנה.
במפגש זה אנו נשתמש בכלים אשר ייעזרו לנו להכיר בצורה בהירה את מסע חיינו, להכיר בשיעורים המרכזיים שמאתגרים אותנו.
ניצור חוזה נשמתי חדש, ונמשיך לדרך חיים חדשה ושמחה.
לפגוש את הפחד מהמוות, להסתכל לו בעיניים, לחוש אותו, לתת ללב לדפוק בחוזקה, להרגיש את הרגשות, ולאפשר להם להשתחרר דרך תאי גופנו.
הפחד מהמוות מושרש ואגור בתאי גופנו, משפיע על מרבית המעשים והפעולות שאנו עושים, מפגש משמעותי והכרחי לחיים שמומלץ שכל אדם בעולם יעבור, בו נקיים טיהור לפחד מהמוות ונאפשר לפרחים חדשים לפרוח דרכינו.
מפגש, משחרר, ומעניק חיים.
מפגש בו נעבור מעצב עמוק לשמחה גדולה שאין בכוחם של מילים לתארה.
מפגש שלישי – בדידות :חברתנו הבדידות היא אחת ממנהלות היקום.
אף אחד לא רוצה לפגוש אותה, אנו מפחדים ובורחים מפניה ודווקא בשל כך היא נכנסת אלינו דרך “חריצי החלונות” ומנהלת אותנו בלי ששמנו לב.
במפגש הזה, אנו נתבונן על כך, נשום אליה, נקבל אותה, ניגע בה, נבכה אותה, נצחק יחד עימה, וכל מה שיעלה.
אנו נהפוך אותה לחברה טובה, שותפה ונלמד מה משמעותה בחיינו, למה היא הגיע, ומה תפקידה ?
מפגש הרד קור, בו ניצור ריפוי והתעוררות עמוקה מבפנים החוצה.
ריפוי הבדידות מאפשר לאור רב לחדור אל גופנו, מחשבה בהירה, ומיידית היקום יגיב לכך במגוון השתקפויות ודרכים.
אנחנו שונאים לחוות חוסר אונים.
בורחים מלהרגיש חלשים, אנחנו נלמד תארים כדי לחוש חכמים, יודעים וחזקים, ניקח משכנתא של 30 שנה כדי להיות בעלי בית שיעניק לנו ביטחון, נקים עסק מצליח היוצר הכנסה גבוה שלא נצטרך לקבל עזרה.
נעשה הכל, כולל הכל על מנת לא לחוש נזקקים, תלויים באחרים, על מנת לא לחוש חלשים וחסרי אונים.
אני חש, כי הכרחי שנפגוש את המקום הזה בתוכנו, ונאפשר לו ריפוי.
מתחת לחוסר האונים קיים, כוח און (אונים- און), והון פנימי עצום, אשר יעורר את מעיין הנעורים, הביטוי, היצירה מפגש שיאפשר להתעורר לחיים עם תשוקה אדירה !
עובדים במרץ ומאמץ, מסביב לשעון, שנים רבות מנסים להספיק תואר ראשון, שני ושלישי, ילד ראשון, שני, שלישי, זוגיות ועוד זוגיות, עוד בית, עוד יעד בחו”ל, רכישת מכונית או הצלחה בקריירה ומונעים רבות מתוך הפחד לחוות את תחושת הכישלון.
מעת לעת, אנחנו נופלים לתחושת הכישלון, חווים משבר, דכדוך ואז שוב יוצאים בכל הכוח עם פרוייקט/ אתגר חדש וחוזר חלילה.
אנו משמרים חוזים ישנים שלא מאפשרים לנו לגעת במי שאנחנו ולהראות את היצירה האמתית שלנו.
הלא זה חבל, ופספוס גדול להעביר ככה את החיים ?
במפגש הזה אנו נשחרר את הכבלים, את העשייה מתוך הכישלון, וניתן ליצירה הנשמתית להתבטא דרכנו – ויהי אור !!!!!
במפגש הזה אנחנו נתרחב ונגדל משמעותית.
על המפגש הזה ויאמר אלוהים “פעמיים כי טוב “.
אנחנו מתביישים במי שאנחנו, אנו מפחדים מהאור הגדול שהוא אנחנו.
אנו מסתירים את עצמינו, את יופינו, אהבתנו, תשוקותינו, דעותינו את רגשותינו, מפחדים שישפטו אותנו, שיראו את מי שאנחנו.
זה המקור לסבל.
במפגש הזה אנחנו ניגע במקומות חשוכים, נלמד לעשות זאת ללא דרמה, כהרגל שבשגרה, נשחרר טראומות (גם) בתחום המיניות, נחשוף את מה שעוצר אותנו וניצא יחד לאור חדש.
באנו לכאן לחיות עד הסוף, לחיות באור, כמו מטאור !
במפגשים עד כאן התרכזנו בריפוי ריגשי עמוק, שחררנו והשלנו דברים שישבנו עלינו כבר שנים ואף מגלגולים קודמים וכעת אנו יחד נעבור שלב, נתפתח ונעצב מחדש את מי שאנחנו, את מי שאנחנו רוצים להיות הלכה למעשה.
פיתוח מנהיגות פנימית חדשה.
מהו ביטחון עצמי ?
האם ניתן להיות בעלי ביטחון עצמי, כאשר יש פחדים שמשתלטים ומנהלים אותנו ?
מהו ביטחון עצמי מדומה ? ומהו ביטחון עצמי אמיתי ?
כיצד ניתן לחיות בביטחון עצמי, להיות מנהיג, אשר נאמן לעצמו, מכבד את האחר, ומהווה השראה לסביבה ?
מפגש חוויתי בו נעורר מנהיגות פנימית חדשה, נחקור נושא זה ונקבל תקשורים מאת מטטרון (מלאך) לגילוי וחיבור שליחותנו האישית, שהיא מהווה המקור למנהיגות האישית.
אהבה :ללא אהבה לא יתקיימו חיים. כל מעשה שלנו נולד על מנת לקבל אהבה בצורותיה השונות.
מה היא אהבה בשבילנו ? כמה היא נוכחת בחיינו ?
מה האהבה שבנו מבקשת לרקום בחיינו ?
האם נסכים לתת לה לחלום ודרכנו לפעום ?
במפגש זה אנו נעסוק ברמה עמוקה יותר מכפי המוכר בנושא האהבה, ניגע בקשר שלה עם עצמינו, נשים דגש על תחומי הזוגיות ומערכות היחסים, וניתן לה לפרוץ כמעיין טהור הבוקע ממעמקי האדמה.
במפגש נקבל חניכה מרגשת לפתיחת הלב, ונאפשר קבלת תדרים צבעוניים כפרפרים בכל נימי גופנו, אשר יאפשרו לנו מגנוט יחסים חדשים עם בני האדם, בני המין השני, החי הצומח והדומם.
ה ל ל ו י ה .
בעקבות התהליך שעברנו בסדנה, עם שחרור הרגשות האינטנסיבי שעברנו, הכלת תדרי אהבה חדשים אנו לפתע נגלה כי יש לנו הרגלים ישנים ובחירות שאותנו כבר לא משרתים.
פעמים רבות הריק מנסה להתגנב למקום זה, למלא את החלל ובמצב כזה מתבקש מאיתנו לעדכן גירסא, לקבל חניכה ומידע לחוכמה חדשה.
במפגש זה ניפתח למימדי מציאות חדשים, נתחבר לספריה הקוסמית ונאפשר ליכולות חדשות להגיע ולהתבטא דרכינו.
במפגש נקבל הדרכות אישיות, כלים לבריאת מציאותנו הלכה למעשה.
במפגש נתנסה בדיקור קבוצתי לפתיחת בלוטת האיצטרובל (בהסכמה אישית), ונפליג יחד למימד תודעתי גבוה, בו נסתכל על חיינו, ונראה תשקיף לדרך בה עלינו לצעוד ועוד.
לאחר שהעלנו את ביטחוננו העצמי, התחברנו למנהיג הפנימי אנו ניצבים בפני שלב נוסף, בו אנו מבינים כי לבד אנו מוגבלים ביכולותינו.
אנו נבין כי ברירת המחדל של עולם ארץ היא גדילה בתוך מערכות יחסים ואנו נלמד כיצד לפעול עם אנשים שאיתם אנו ביחסים.
נלמד כיצד להיות אנחנו, איך ליצור תקשורת מקרבת עם בן/ת הזוג. כיצד פועלים עם הילדים, עם המשפחה ועם אנשים חולפים.
נלמד כיצד להיות אנו עם אנשים בעלי מודעות עצמית גבוה, וכיצד עם אנשים אשר לא מעוניינים, בהתפתחות מודעת.
במפגש נתחדש בנושאים אלה, נמגנט שותפי נשמה חדשים ואף כלי עזר חומרים לתמיכה.
במצב זה, אנו בתדר של מנהיגים יש לנו השפעה ניכרת על הסביבה, ועלינו לפתח הקשבה עמוקה לפעולה בחוכמה ודיוק של הלב על מנת למזער נזקים ולייצר אור.
במפגש נקבל שפע של כלים ופתרונות ונלמד לקיים אורח חיים בריא ומנהיגותי לשליחות ארוכת טווח.
כולנו רוצים חופש.
אנחנו חולמים להיות מיליונרים, לחיות בחופש כלכלי, לקנות כל מה שבא לנו, לסוע לאן שאנו רוצים והעיקר לתת לעצמינו ולמשפחה את כל מה שאנו מדמיינים.
רבים מחפשים חופש בתחום הקריירה בוחרים להיות עצמאיים, ומוצאים עצמם עובדים מסביב לשעון.
יש כמיהה לחופש מיני, יש הרוצים קשר פתוח (פוליאמריה),יש גאים וגאות, בגידות, ויש מקומות להליכה בערום, ומסיבות להחלפות זוגות.
בלחיצת כפתור יש לנו תקשורת עם כמעט כל אדם בעולם, יש אינספור מצבורי מידע באינטרנט בכל תחום.
החיים נראים כמו סופרמרקט גדול בו הכל אפשרי, אך אנחנו עדיין מוציאם עצמינו לכודים ומחכים לזמן המנוחה בערב, ביום שבת, בחופשה או חולמים על דבר מסויים שיביא לנו את החופש והאושר המיוחל.
מהו חופש אמיתי ?
לאילו דברים אני זקוק על מנת לחוש חופש שהם אני ?
כיצד ניתן לחיות אותו הלכה למעשה ?
במפגש משמעותי זה אנו נחקור את נושא החופש, משמעותיו ונצלול למעיינות הנשמה.
במפגש, נדמיין, נעיז ונאפשר ביטוי מואר לרצונותינו.
מפגש סיום, חגיגי עם הפתעות מרגשות.
כל אחד יביא משהו בריא וטעים לאכול, אנו נתחיל במקום הקבוע, ומי יודע לאן נגיע ?
ניתן לשפע לקחת אותנו, ונאפשר להשפעת הרוח להשפיע על מיתרי ליבנו.
נשחרר אמונות אחרונות, נרים עוגנים, עבדנו מספיק, כעת אנחנו בתדר של אי מאמץ, תדר גבוה, תדר בורא מציאות !
במפגש נקבל מידע גבוה, וכלי חדש לגילום שפע באיכות חדשה בחיינו.
נדון בחשיבות ההמשכיות, ההתמדה, ונסיים עם חיוך, דמעה, ונצא לדרך ח ד ש ה.
יתכנו שינויים בתכני המפגשים והסינכרון ביניהם מתוך הקשבה לצרכי הקבוצה המקודשת.
מרפא, מתקשר, ורופא סיני 12, שנים.
כל יום שלישי בשעות 19:00-22:00 תאריך מפגש ראשון : 31.10.18.
מיקום : ירקונה, משק 27 ,הוד השרון.